**ELŐTERJESZTÉS**

**Szombathely Megyei Jogú Város Közgyűlésének**

**Egészségügyi Szakmai Bizottsága 2023. január 25-i ülésére**

**Javaslat elszámolási határidő meghosszabbítására**

A Zseboroszlán Vas Megyei Koraszülöttekért Közhasznú Alapítvány (a továbbiakban: Alapítvány) 2022. augusztusában pályázatot nyújtott be az egészségügyi tevékenységet folytató civil szervezetek pénzügyi támogatásáról szóló pályázati kiírásra, melyet az Egészségügyi Szakmai Bizottság a 34/2022. (IX.28.) ESzB. számú határozatával 300 ezer forinttal javasolt támogatni. A Közgyűlés a pénzeszköz átadását Szombathely Megyei Jogú Város Önkormányzata Közgyűlésének az önkormányzati forrásátadásról szóló rendelete (a továbbiakban: Rendelet) 1.§ (5) bekezdése alapján a 293/2022. (IX.29.) Kgy. sz. határozatával hagyta jóvá. A támogatási szerződés 11. pontja értelmében a támogatott a támogatásról a támogatási szerződés aláírását követő 60 napon belül, 2022. december 20. napjáig köteles elszámolást készíteni. 2022. december 16. napján az Alapítvány elnöke azzal a kéréssel fordult hozzám, hogy az elszámolási határidő családi okokból fakadó akadályoztatására hivatkozva kerüljön meghosszabbításra. Előzőekre tekintettel –a Rendelet 6.§ (4) bekezdése alapján- javaslom az elszámolási határidő 2023. február 28. napjáig történő meghosszabbítását.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. január „ ”**

**/: Dr. László Győző :/**

**Határozati javaslat**

**…/2023. (I.25.) ESzB. számú határozat**

A Bizottság a „Javaslat elszámolási határidő meghosszabbítására” című előterjesztést megtárgyalta, és Szombathely Megyei Jogú Város Önkormányzata Közgyűlésének az önkormányzati forrásátadásról szóló rendelete 6.§ (4) bekezdése alapján javasolja a Közgyűlésnek, hogy az Önkormányzat és a Zseboroszlán Vas Megyei Koraszülöttekért Közhasznú Alapítvány között létrejött 41348-4/2022. iktatási számú támogatási szerződés 11. pontjában szereplő elszámolási határidő „a támogatási szerződés aláírást követő 60 napon belül” szövegről 2023. február 28. napjára módosuljon.

**Felelős:** Dr. Kecskés László, az Egészségügyi Szalmai Bizottság elnöke

Dr. Nemény András polgármester

Dr. László Győző alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2023. január 26.